Bakung labah-labah merah

Bakung labah-labah merah ( , nama botani: Lycoris radiata) ialah sejenis pokok bunga dalam keluarga Amaryllidaceae subkeluarga Amaryllidoideae. Bunga ini tumbuh asal di negara China Korea dan Nepal; ia dibawa ke Jepun mungkin semasa dinasti Tang pada tahun 700 M.Klingaman, G. (2000, Ogos). Plant of the week. Spiderlily, Red. Didapat kembali 5, 2022, dari https://www.uaex.uada.edu/yard-garden/resource-library/plant-week/red-spiderlily.aspx

 Botani 
Pokok bunga bakung ini tumbuhan saka yang tumbuh dari bebawang. Helai daunnya berurat selari dengan lebar 0.5–1 sentimeter dan berjalur tengah pucat.

Bunga bakung ini berbunga pada akhir musim panas atau awal musim luruh. Bunga-bunga merah ini muncul dalam jambak payung pada tangkai 30–70 sm tinggi. Ranggi setiap kuntum bunga mengerling ke belakang dengan sulur bunga panjang; bunga ini kembang berwarna merah terang sebelum memudar kepada warna merah jambu pekat. Daun-daunnya tumbuh selepas kembangnya bunga-bunga ini dan kekal sepanjang musim sejuk dan menghilang pada awal musim panas.

 Hubungan dengan manusia 
Di Jepun, bunga ini menandakan sampainya musim luruh; ramai orang beragama Buddha melawat kubur nenek moyang mereka pada waktu ini dan menanam bunga ini di kubur-kubur tersebut sebagai penghormatan dan penghargaan kepada si mati. Oleh sebab bunga ini selalu dikaitkan dengan kematian, rakyat di negara Jepun tidak menjadikannya sebagai hadiah kepada orang ramai.

 Rujukan 

Kategori:Amaryllidaceae
Kategori:Bunga
Kategori:Tumbuhan